Diari Oficial de la Generalitat Valenciana


Sumari del DOGV 9310, del 31-03-2022 (2022/2693)

RESOLUCIÓ de 24 de març de 2022, del director de l'Agència Valenciana de Foment i Garantia Agrària, per la qual es realitza la convocatòria de selecció d'inversions proposades per les comunitats de regants de la Comunitat Valenciana interessades en el finançament d'operacions de modernització de regadius en el marc del Programa de desenvolupament rural de la Comunitat Valenciana 2014-2020.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9310

Data del DOGV
:   31-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2693


Data del document
:   24-03-2022

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 24 de març de 2022, del director de l'Agència Valenciana de Foment i Garantia Agrària, per la qual es realitza la convocatòria de selecció d'inversions proposades per les comunitats de regants de la Comunitat Valenciana interessades en el finançament d'operacions de modernització de regadius en el marc del Programa de desenvolupament rural de la Comunitat Valenciana 2014-2020. [2022/2693]  
  
El Reglament (UE) núm. 1305/2013 del Parlament Europeu i del Consell, de 17 de desembre, preveu ajudes al desenvolupament rural a través del Fons Europeu Agrícola de Desenvolupament Rural (FEADER).  
El Reglament (UE) 2020/2094 del Consell, de 14 de desembre, estableix un Instrument de Recuperació de la Unió Europea (EURI) per a donar suport a la recuperació després de la crisi de la covid-19.  
El Reglament (UE) 2020/2020 del Parlament Europeu i del Consell, de 23 de desembre, prorroga el període de duració dels programes de desenvolupament rural finançats pel Fons Europeu Agrícola de Desenvolupament Rural (FEADER) fins al 31 de desembre de 2022 i dona als estats membres la possibilitat de finançar els seus programes prorrogats amb càrrec a l'assignació pressupostària corresponent per als anys 2021 i 2022. A més, posa a disposició els recursos addicionals de l'Instrument de Recuperació de la Unió Europea (EURI) en els programes prorrogats en els anys 2021 i 2022 per a finançar mesures en virtut del Reglament (UE) núm. 1305/2013 amb la finalitat d'abordar l'impacte de la crisi de la covid-19 i les seues conseqüències per al sector agrícola i les zones rurals de la Unió.  
L'Ordre 11/2017, de 21 de març, de la Conselleria d'Agricultura, Medi Ambient, Canvi Climàtic i Desenvolupament Rural, modificada per l'Ordre 1/2020, de 24 de gener, regula el procés de selecció de les inversions proposades per les comunitats de regants de la Comunitat Valenciana interessades en el finançament d'operacions de modernització de regadius en el marc del Programa de desenvolupament rural de la Comunitat Valenciana 2014-2020. En aquesta ordre s'estableixen els criteris de selecció d'inversions amb l'objectiu d'incrementar la rendibilitat de les explotacions de regadiu de la Comunitat Valenciana, al mateix temps que es disminueix el consum d'aigua, la redotació de cultius infradotats, la disminució del cost de cultiu o la disminució de la contaminació.  
En l'apartat seté de l'annex de l'ordre esmentada es disposa que les sol·licituds seran resoltes per la persona titular de la direcció general competent en matèria de regadius, en virtut de l'Acord de 26 d'abril de 2012, pel qual es deleguen les funcions d'autorització del pagament de fons FEADER entre l'organisme pagador i els diferents òrgans administratius de la Conselleria d'Agricultura, Pesca, Alimentació i Aigua, així com de la Conselleria d'Infraestructures, Territori i Medi Ambient i de la Conselleria de Governació.  
En aplicació de l'article 7.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'especifica que les ajudes incloses en la present resolució són compatibles amb la Política Comunitària de Competència, d'acord amb l'article 81.2 del Reglament (UE) núm. 1305/2013, segons el qual els articles 107, 108 i 109 del TFUE no seran aplicables als pagaments efectuats pels estats membres en virtut i de conformitat amb aquest reglament, ni al finançament suplementari nacional indicat en l'article 82, dins de l'àmbit d'aplicació de l'article 42 del TFUE.  
  
En virtut de les facultats que em confereixen els articles 160 de la Llei 1/2015, de 6 de febrer, de la Generalitat, d'hisenda pública, del sector instrumental i de subvencions i l'article 13.1.h del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària (DOGV 5344, 12.09.2006), en la redacció que en fa l'article 7.5 del Decret 176/2020, de 30 d'octubre, del Consell, i el Decret 124/2006, de 8 de setembre, del Consell, pel qual es designa l'organisme pagador de les despeses corresponents a la Política Agrícola Comuna en la Comunitat Valenciana i s'estableix la seua organització i funcionament (DOGV 5344, 12.09.2006) tots dos en la seua redacció vigent, resolc:  
  
Primer. Objecte i àmbit  
Convocar les comunitats de regants de la Comunitat Valenciana perquè presenten les sol·licituds per al finançament d'operacions de modernització de regadius a l'empara del PDR-CV 2014-2020, en el marc del procés de selecció regulat en l'Ordre 11/2017, de 21 de març, d'aquesta conselleria, publicada en el DOGV núm. 8017, de 7 d'abril de 2017, i en la seua modificació per l'Ordre 1/2020 de 24 de gener, publicada en el DOGV núm. 8730, de 31 de gener de 2020.  
Les inversions que es proposen per les comunitats de regants tindran per objecte la construcció d'infraestructures de reg d'entre les descrites en l'apartat 1, «Descripció del tipus d'operació», de l'operació 4.3.1 «Inversions en infraestructures públiques de regadiu» del PDR-CV 2014-2020, que són les següents:  
 Reutilització per a reg d'aigües depurades.  
 Dessalinització d'aigües depurades.  
 Instal·lacions de reg localitzat.  
 Automatització de xarxes.  
 Fertirrigació comunitària. La inclusió d'inversions en fertirrigació comunitària es considerarà sempre que la fertirrigació col·lectiva no comprometa la pràctica de la producció ecològica d'aquells agricultors que l'apliquen.  
 Millora de xarxes primàries.  
 Increment de capacitat d'embassament.  
 Reg de suport a cultius tradicionals de secà.  
 Millora mitjançant revestiment o entubament de llits de reg.  
  
Segon. Beneficiàries finals  
Són beneficiàries finals de les inversions les comunitats de regants de la Comunitat Valenciana que tinguen reconeguts els seus drets de reg per la confederació hidrogràfica corresponent, sense perjudici que l'execució de les obres es duga a terme i es finance parcialment per l'Agència Valenciana de Foment i Garantia Agrària (AVFGA), a través de la direcció general competent en matèria de regadius, en virtut de l'Acord de 26 d'abril de 2012 pel qual es deleguen les funcions d'autorització del pagament de fons FEADER entre l'organisme pagador i els diferents òrgans administratius de la Conselleria d'Agricultura, Pesca, Alimentació i Aigua, així com de la Conselleria d'Infraestructures, Territori i Medi Ambient, i de la Conselleria de Governació, o l'acord que el substituïsca.  
Aquestes inversions, una vegada recepcionades, seran entregades a les comunitats de regants en virtut de la Llei 5/2019, de 28 de febrer, d'estructures agràries de la Comunitat Valenciana, o normativa que la substituïsca.  
  
Tercer. Finançament de les operacions  
1. D'acord amb l'article segon de l'Ordre 11/2017, les inversions que resulten seleccionades es finançaran amb càrrec a les assignacions previstes en el Programa de desenvolupament rural de la Comunitat Valenciana 2014-2020; la inversió màxima auxiliable serà de 63.756.964,50 euros, a la qual correspon un import màxim d'aportació pública de 29.316.839,45 euros, amb la següent distribució d'anualitats:  
  
- Anualitat 2022: 7.000,00 euros  
- Anualitat 2023: 511.167,07 euros  
- Anualitat 2024: 3.627.169,51 euros  
- Anualitat 2025: 6.218.004,87 euros  
2. D'acord amb el que s'estableix en l'article 40.2 de la Llei 1/2015, l'autorització de despeses d'abast pluriennal se subordinarà als crèdits que, per a cada exercici, es consignen a aquest efecte en el pressupost de l'Agència Valenciana de Foment i Garantia Agrària.  
3. Dels 58.198.383,45 euros d'import màxim d'aportació pública, 2.423.086,45 euros són cofinançats pel Fons Europeu Agrícola de Desenvolupament Rural (FEADER), pel Ministeri d'Agricultura, Pesca i Alimentació i per la Generalitat i 7.940.255,00 euros són finançats pels fons EURI.  
4. L'aportació pública cofinançada pel Fons Europeu Agrícola de Desenvolupament Rural (FEADER), pel Ministeri d'Agricultura, Pesca i Alimentació i per la Generalitat es podrà augmentar en una quantitat addicional màxima de 2.400.000,00 euros, en els termes previstos en l'article 58.2 del Reglament de la Llei general de subvencions aprovat pel Reial decret 887/2006 de 21 de juliol.  
5. El cost total final de les operacions projectades serà finançat en un 70 % per aportació pública i en un 30 % per aportació de les comunitats de regants, i el límit màxim de l'aportació pública s'establirà en 2.500.000 euros per operació. L'excés que poguera produir-se sobre aquesta aportació pública en alguna operació serà finançat íntegrament per la mateixa comunitat de regants.  
6. Les obres podran ser realitzades a través d'encàrrecs a mitjans propis personificats o a través d'empreses mitjançant licitació pública, d'acord amb la normativa aplicable en cada cas.  
En el cas d'execució a través d'empreses mitjançant licitació pública, el cost total inicial de l'obra serà la suma del pressupost base de licitació dels contractes, tant de l'obra hidràulica com de les assistències tècniques a la direcció d'obra i a la coordinació de seguretat i salut.  
  
En el cas d'execució a través d'encàrrecs a mitjans propis personificats, el cost total inicial de l'obra serà la suma del pressupost d'execució per l'administració de l'obra hidràulica i el pressupost base de licitació de l'assistència tècnica a la direcció d'obra i a la coordinació de seguretat i salut.  
El cost total final susceptible de ser finançat amb aportació pública comprendrà el cost final de l'obra hidràulica, inclòs el mesurament final, i els contractes d'assistències tècniques a la direcció d'obra i a la coordinació de seguretat i salut. S'exclouen de finançament públic els modificats d'obra, que seran assumits íntegrament per les comunitats de regants.  
Així mateix, quedaran exclosos del cost total final de l'obra a finançar els honoraris de projecte, drets de visat, taxes, pagament de llicència i la compra o expropiació de terrenys o qualsevol altre que no es referisca a l'obra hidràulica, excepte les assistències tècniques a la direcció d'obra i a la coordinació de seguretat i salut, que sí que seran finançables.  
7. Les operacions estan incloses en la mesura 4 «Inversions en actius físics», en la qual s'emmarca la submesura 4.3 «Suport a les inversions en infraestructura relacionada amb el desenvolupament, la modernització o l'adaptació de l'agricultura i silvicultura» i, dins d'aquesta, l'operació 4.3.1 «Inversions en infraestructures públiques de regadiu» del PDR-CV 2014-2020, adoptat per la Comissió Europea el 28 de juliol de 2015, i el finançament d'aquestes es farà amb càrrec al projecte d'inversió FN570371-«Inversions públiques en regadius» del capítol VI dels pressupostos de l'Agència Valenciana de Foment i Garantia Agrària.  
  
Quart. Sol·licitud, documentació i termini de presentació  
1. Les comunitats de regants de la Comunitat Valenciana únicament podran presentar una sol·licitud de finançament de les seues obres, a la qual hauran d'acompanyar la documentació que en aquesta s'indica, de conformitat amb el que es disposa en l'apartat cinqué de l'annex de l'Ordre 11/2017, modificada per l'Ordre 1/2020 de 24 de gener.  
2. La sol·licitud ha d'anar acompanyada d'una memòria valorada o, si escau, un projecte definitiu, amb la signatura d'un tècnic competent en la matèria, que justifique l'import de la inversió; s'haurà d'incloure una relació de les obres a realitzar, un pressupost detallat i una documentació gràfica complementària que servisca de base real per a justificar el projecte d'execució i les obres a executar.  
3. Mitjançant la presentació de la sol·licitud la persona sol·licitant manifesta sota la seua responsabilitat que totes les dades que s'indiquen en aquesta i en la documentació que s'hi adjunta són verídiques i que es troba en possessió de la documentació que així ho acredita, i queda a la disposició de la Generalitat per a la presentació, comprovació, control i inspecció posterior d'aquestes que s'estimen oportuns.  
4. L'òrgan gestor d'aquest procediment està autoritzat per a procedir a la consulta de la següent informació: identitat del sol·licitant o, si és el cas, del seu representant legal, i dades d'estar al corrent amb la Tresoreria de la Seguretat Social. No obstant això, si l'interessat desitja oposar-se a això, és imprescindible que indique els motius que ho justifiquen. Si s'oposa queda obligat a aportar els documents acreditatius corresponents. L'òrgan gestor del procediment ha d'estar autoritzat per l'interessat per a poder consultar les dades d'identitat fiscal, així com les dades d'estar al corrent dels pagaments amb l'Agència Tributària, estatal i autonòmica. En cas contrari, haurà d'aportar els documents acreditatius corresponents.  
D'acord amb el que s'estableix en la disposició addicional huitena de la Llei orgànica 3/2018, de 5 de desembre, i en l'article 4 de la Llei 40/2015, d'octubre, l'òrgan gestor podrà verificar aquelles dades manifestades per les persones interessades amb la finalitat de comprovar l'exactitud d'aquestes. La potestat de verificació implica l'accés a les següents dades que consten en la Base de dades nacional de subvencions: consulta de concessions i ajudes, i consulta d'inhabilitacions.  
  
5. Les persones sol·licitants, atés que en tot cas són persones jurídiques i, per tant, estan obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, presentaran les sol·licituds telemàticament a través de la seu electrònica de la Generalitat en la següent URL sede.gva.es/es/proc18548. Els documents que s'annexen al tràmit telemàtic hauran d'anar signats electrònicament per les persones que, segons el tipus de document, pertoque.  
  
Per a poder presentar la sol·licitud de manera telemàtica, l'entitat sol·licitant haurà de disposar d'un certificat qualificat de representant d'entitat, emés per l'Autoritat de Certificació de la Comunitat Valenciana (ACCV), i podrà utilitzar així mateix qualsevol altre sistema de signatura electrònica admés per la seu electrònica de la Generalitat   
(https://sede.gva.es/es/sede\_certificados).  
En cas que es vulga tramitar un procediment en representació d'una altra persona jurídica, es podrà atorgar aquesta representació a través del Registre de representants de l'ACCV   
(https://www.accv.es/servicios/registro-de-representantes/). L'accés a aquest registre per part dels representats pot realitzar-se utilitzant un certificat qualificat de representant d'entitat.  
6. El termini de presentació de sol·licituds serà de 30 dies naturals a comptar des de l'endemà de la publicació de l'extracte de la present resolució en el Diari Oficial de la Generalitat Valenciana.  
7. Si algun dels subjectes als quals fa referència l'article 14.2 de la Llei 39/2015, d'1 d'octubre, presenta la seua sol·licitud presencialment, es requerirà l'interessat perquè l'esmene a través de la presentació electrònica d'aquesta. A aquest efecte, es considerarà com a data de presentació de la sol·licitud aquella en la qual haja sigut realitzada l'esmena, d'acord amb el que s'estableix en l'article 68.4 de l'esmentada Llei 39/2015, d'1 d'octubre.  
8. Qualsevol aportació de documentació complementària, una vegada realitzada la sol·licitud, es durà a terme telemàticament en la seu electrònica de la Generalitat, fent referència al codi d'expedient que li haja sigut assignat. L'accés al tràmit concret d'aportació de documentació complementària pot realitzar-se a través de la següent URL:  
  
sede.gva.es/es/proc18536.  
9. La instrucció del procediment i la resolució de la convocatòria correspon a la persona titular de la direcció general competent en matèria de regadius, per l'Acord de delegació de 26 d'abril de 2012 pel qual es deleguen les funcions d'autorització del pagament de fons FEADER entre l'organisme pagador i els diferents òrgans administratius de la Conselleria d'Agricultura, Pesca, Alimentació i Aigua, així com de la Conselleria d'Infraestructures, Territori i Medi Ambient, i de la Conselleria de Governació, i se la faculta per a dictar les resolucions i adoptar les mesures necessàries per al compliment del que es disposa en aquesta.  
  
Cinqué. Resolució  
1. La selecció de les inversions s'efectuarà de conformitat amb el que es disposa en l'apartat segon Condicions d'admissibilitat, i l'apartat sisé Estudi i baremació de les sol·licituds, de l'annex de l'Ordre 11/2017, modificada per l'Ordre 1/2020 de 24 de gener.  
2. Mitjançant una resolució de la persona titular de la direcció general competent en matèria de regadius s'admetran aquelles sol·licituds d'inversió que puguen ser ateses, ordenades segons l'ordre de puntuació obtingut, i s'exclouran, de manera motivada, aquelles sol·licituds que no complisquen alguna de les condicions d'admissibilitat.  
3. Les comunitats de regants les sol·licituds de les quals hagen sigut seleccionades presentaran un projecte tècnic que definisca i valore l'actuació, si no l'han presentat junt amb la sol·licitud inicial.  
No s'admetran projectes que incloguen obres diferents de les sol·licitades ni un pressupost d'obra superior al que figure en la memòria valorada.  
El contingut dels projectes s'ajustarà al que disposa l'article 233 de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014, o normativa que el substituïsca.  
Se sol·licitarà un informe al Servei de Supervisió de Projectes, Infraestructures i Gestió Energètica en els casos indicats en l'article 235 de la Llei de contractes del sector públic.  
Així mateix, serà aplicable l'Ordre 9/2016, de 22 d'abril, de 2016, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableix el format digital per a la presentació de projectes tècnics o norma que, si és el cas, la substituïsca.  
  
4. Després de la fase anterior, i supervisats els projectes presentats, mitjançant una resolució individualitzada es procedirà a aprovar les sol·licituds d'inversió i concessió de finançament en la qual s'indicaran les condicions particulars d'aquest.  
5. En tots dos casos, es podrà interposar un recurs potestatiu de reposició davant la persona titular de l'Agència Valenciana de Foment i Garantia Agrària, en el termini d'un mes a comptar des de l'endemà de la notificació, de conformitat amb el que s'estableix en l'article 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu en el termini de dos mesos comptats des de l'endemà de la notificació, de conformitat amb el que s'estableix en els articles 8.3, 25.1 i 46.1 de la Llei de la jurisdicció contenciosa administrativa.  
  
  
Sisé. Mitjà de notificació i publicació sobre informació dels beneficiaris  
1. La resolució d'admissió i exclusió de sol·licituds de finançament de les obres serà publicada en el Diari Oficial de la Generalitat Valenciana.  
2. S'estableix un termini de sis mesos per a resoldre el procés de selecció de les sol·licituds de finançament de les obres, comptats a partir de la data de publicació de la convocatòria; podran entendre's desestimades si transcorregut aquest termini no s'ha emés la corresponent resolució.  
3. Les resolucions individuals de selecció de la inversió per al seu finançament, així com les condicions particulars, seran notificades a cadascun dels beneficiaris.  
4. S'informa els beneficiaris que, de conformitat amb l'article 113 del Reglament (UE) núm. 1306/2013, les seues dades seran publicades conformement amb l'article 111 d'aquest reglament i podran ser tractades per organismes d'auditoria i investigació de la Unió Europea i nacionals, per a salvaguardar els interessos financers de la Unió.  
  
Seté. Incompatibilitat  
Les inversions acollides a la present resolució no són compatibles amb altres subvencions o ajudes que tinguen la mateixa finalitat procedents de fons públics nacionals, de la Unió Europea o d'organismes internacionals.  
  
Huité. Transparència  
1. En compliment de l'article 3 de la Llei 19/2013, de 9 de desembre, de transparència, accés a la informació pública i bon govern, de l'article 3 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana i de l'article 18 de la Llei general de subvencions, les entitats beneficiàries d'una subvenció hauran de complir les següents obligacions de transparència:  
  
- En el cas d'entitats que perceben durant el període d'un any ajudes o subvencions públiques en una quantia superior a 100.000 euros o quan, almenys, el 40 % del total dels seus ingressos anuals tinguen caràcter d'ajuda o subvenció pública, sempre que arriben, com a mínim, a la quantitat de 5.000 euros, hauran de complir les obligacions de publicitat activa indicades en el capítol II del títol I de la Llei 19/2013, de 9 de desembre. En particular, hauran de publicar en els termes previstos en els principis generals de l'article 5 d'aquesta llei la informació institucional i organitzativa de l'article 6 i l'econòmica i pressupostària de l'article 8 d'aquesta.  
- En el cas d'entitats que perceben, durant el període d'un any, ajudes o subvencions, de l'administració autonòmica o de qualsevol altra entitat enumerada en l'article 2 de la Llei 2/2015, de 2 d'abril, per un import superior a 10.000 euros, hauran de donar l'adequada publicitat a aquesta, indicant, almenys, l'entitat pública concedent, l'import rebut i el programa, activitat, inversió o actuació subvencionada. La difusió d'aquesta informació es realitzarà preferentment a través de les corresponents pàgines web. En cas que no disposen de pàgina web on realitzar aquesta publicitat podran complir aquesta obligació a través del portal que pose a la seua disposició l'òrgan concedent. Per a això, durant el període de justificació de l'ajuda concedida hauran de comunicar-ho a l'entitat concedent perquè li done publicitat en la web corresponent.  
  
- Sense perjudici de les obligacions previstes en els anteriors apartats, tots els beneficiaris de la subvenció hauran de donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, i incloure el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
  
Nové. Protecció de dades de caràcter personal  
La sol·licitud de les ajudes comporta el tractament de dades de caràcter personal en el marc del que es disposa en el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i en la Llei orgànica 3/2018, de 5 de desembre, de protecció de dades personals i garantia dels drets digitals.  
La informació relativa al tractament de les dades de caràcter personal es troba disponible en el Registre d'activitats de tractament publicat en la pàgina web de la conselleria competent en matèria d'agricultura. En concret, la informació bàsica del tractament és la següent:  
  
Nom del tractament: ajudes en matèria agrícola, agroalimentària i desenvolupament rural de l'Agència Valenciana de Foment i Garantia Agrària.  
Identitat del responsable del tractament: persona titular de la direcció de l'Agència Valenciana de Foment i Garantia Agrària.  
Finalitat del tractament: gestionar les ajudes en matèria agrària i agroalimentària incloses en la Política Agrícola Comuna, finançades pel Fons Europeu Agrícola de Garantia Agrària (FEAGA) i el Fons Europeu Agrícola de Desenvolupament Rural (FEADER).  
Exercici de dret: pot exercir el dret d'accés, rectificació, supressió, limitació, oposició i portabilitat de les seues dades de caràcter personal de manera presencial o telemàtica de conformitat amb el que preveu l'enllaç següent: http://www.gva.es/es/proc19970.  
Reclamacions: sense perjudici de qualsevol altre recurs administratiu o acció judicial, qualsevol persona interessada té dret a presentar una reclamació en l'Agència Espanyola de Protecció de Dades si considera que el tractament de dades personals que el concerneixen infringeix la normativa en matèria de protecció de dades.  
Quan la persona jurídica sol·licitant, o el seu representant legal, aporte dades de caràcter personal de terceres persones en el procediment administratiu tindrà l'obligació d'informar-los dels següents punts:  
  
- La comunicació d'aquestes dades a l'Administració per al seu tractament en l'àmbit de les seues competències i d'acord amb els fins del procediment.  
- La possibilitat que l'Administració realitze consultes relacionades amb les seues dades per a comprovar, entre altres punts, la veracitat d'aquestes. Si aquesta consulta requereix una autorització per llei per part de les persones les dades de les quals es consultaran, la persona sol·licitant, o el seu representant legal, haurà d'haver sol·licitat aquesta autorització, que estarà disponible a requeriment de l'Administració en qualsevol moment.  
- Del dret d'oposició que l'assisteix al fet que l'Administració tracte les seues dades, i en aquest cas, haurà de comunicar aquesta oposició a l'Administració als efectes oportuns.  
  
Desena. Recursos  
La present resolució posa fi a la via administrativa i contra aquesta pot interposar-se potestativament un recurs de reposició davant la persona titular de l'Agència Valenciana de Foment i Garantia Agrària en el termini un mes, comptat des de l'endemà de la seua publicació, de conformitat amb el que es disposa en l'article 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu en el termini de dos mesos, comptats des de l'endemà de la seua notificació, de conformitat amb el que s'estableix en els articles 8.3, 25.1 i 46.1 de la Llei de la jurisdicció contenciosa administrativa.  
  
  
València, 24 de març de 2022.- El director de l'Agència Valenciana de Foment de Garantia Agrària: Rogelio Llanes Ribas.